section_heading: Opis
paragraph_text: Formirana je u obliku triju dvorana, a unutar pećine pronađen je arheološki materijal u vidu fragmenata keramike. Najstariji fragmenti datirani su u rani neolitik i pripadaju kulturnoj skupini impresso dok se ostali keramički fragmenti datiraju u kraj srednjeg i kasno brončano doba. Kako fragmenti impresso keramike upućuju na vrlo rano korištenje pećine od strane manjih skupina stočara u periodu između 6100 i 5500 god. pr.Kr., lokalitet Mala Pećina predstavlja vrlo vrijedan arheološki lokalitet iz perioda ranog neolitika istočne obale Jadrana.